Sali Berisha

Sali Ram Berisha (s. 15. lokakuuta 1944 Tropojë) on albanialainen demokraattisen puolueen poliitikko ja maansa pitkäaikainen pääministeri.

Berisha syntyi Tropojëssa ja opiskeli lääketiedettä Tiranan yliopistossa. Myöhemmin hän jatkoi opintojaan Pariisissa. Vuosina 1980–1990 Berisha opetti Tiranan yliopistossa. Hän toimi Albanian presidenttinä vuosina 1992–1997. Vuonna 2005 hän seurasi Fatos Nanoa maansa pääministerinä.

Berisha dominoi maansa politiikkaa yli 20 vuoden ajan, mutta vuonna 2013 äänestäjät olivat väsyneet talouskehityksen hitauteen ja Berishan kyvyttömyyteen käsitellä järjestäytynyttä rikollisuutta.

 Lähteet 

 Aiheesta muualla 

Luokka:Albanian presidentit
Luokka:Albanian pääministerit
Luokka:Vuonna 1944 syntyneet
Luokka:Elävät henkilöt